На основу члана 43. Пословника Републичке изборне комисије („Службени гласник РС“, број 5/12), члана 9. Упутства за спровођење избора за народне посланике Народне скупштине, расписаних за 24. април 2016. године („Службени гласник РС“, број 22/16) и члана 6. Упутства за спровођење гласања на изборима за народне посланике Народне скупштине, расписаним за 24. април 2016. године, на територији Аутономне покрајине Косово и Метохија („Службени гласник РС“, број 25/16)

 Републичка изборна комисија, на седници одржаној 10. марта 2016. године, донела је

**О Д Л У К У**

**О УТВРЂИВАЊУ НУМЕРИЧКОГ ПРИКАЗА МЕРИЛА**

**ЗА ИМЕНОВАЊЕ ЧЛАНОВА РАДНИХ ТЕЛА**

**РЕПУБЛИЧКЕ ИЗБОРНЕ КОМИСИЈЕ**

 1. Овом одлуком утврђује се нумерички приказ мерила за именовање чланова радних тела Републичке изборне комисије, за спровођење избора за народне посланике Народне скупштине, расписаних за 24. април 2016. године.

 2. Нумерички приказ из тачке 1. ове одлуке садржан је у табели која је у прилогу ове одлуке и њен је саставни део.

 3. Ову одлуку доставити посланичким групама у Народној скупштини.

 4. О спровођењу ове одлуке стараће се председник Републичке изборне комисије.

 5. Ова одлука ступа на снагу даном доношења.

02 Број 013-73/16

У Београду, 10. марта 2016. године

**РЕПУБЛИЧКА ИЗБОРНА КОМИСИЈА**

 ПРЕДСЕДНИК

 проф. др Дејан Ђурђевић